Държавен вестник, бр. 90, 2009 г., стр. 36

СТР.  36	
Д Ъ Р Ж А В Е Н  В Е С Т Н И К 	
БРОЙ  90
За целта на тази алинея „страни членки“ 
означава правителствата на страните, чиито 
имена са посочени в Списък A, независимо 
дали те са страни членки – учредители, или 
са станали страни членки в съответствие с 
член II, раздел 1 (б). Когато правителствата 
на други страни станат членки, управителният 
съвет може с мнозинство от четири пети от 
общия брой гласове да увеличи общия брой 
на директорите, като увеличи броя на изби­
раемите директори.
Изпълнителните директори се назначават 
или избират за срок две години.
(в) Всеки изпълнителен директор е длъжен 
да назначи свой заместник, който да притежава 
пълни правомощия да действа от негово име 
в случай на отсъствие на директора. Когато 
назначилите ги изпълнителни директори 
присъстват, заместник-директорите могат да 
участват в събранията, но не и да гласуват.
(г) Директорите продължават да заемат 
своя пост, докато техните приемници бъдат 
назначени или избрани. Ако пост на избран 
директор бъде овакантен повече от деветде­
сет дни преди края на неговия мандат, друг 
директор следва да бъде избран за оставащия 
период от мандата от управителите, които са 
избрали предишния директор. За подобен избор 
се изисква мнозинство от подадените гласо­
ве. Докато постът е вакантен, заместникът 
на предишния директор упражнява неговите 
правомощия с изключение на правото да 
назначава свой заместник.
(д) Изпълнителните директори са длъжни 
да работят без прекъсване в главния офис на 
банката и следва да провеждат събрания тол­
кова често, колкото е необходимо във връзка 
с дейността на банката.
(е) Кворумът на всяко събрание на из­
пълнителните директори е мнозинството на 
директорите, представляващо не по-малко от 
една втора от общия брой гласове.
(ж) Всеки назначен директор има право 
на толкова броя гласове, колкото се полагат 
на страната членка, която го е назначила, 
съгласно раздел 3 от този член. Всеки избран 
директор има право да гласува с броя на 
гласовете, колкото са били подадени за него 
при неговото избиране. Всички гласове, на 
които един директор има право, се считат 
като един.
(з) Управителният съвет приема разпоредби, 
съгласно които страна членка, която няма 
право да назначи директор съгласно буква (б) 
по-горе, може да изпраща свой представител 
да присъства на всяко събрание на изпъл­
нителните директори, когато се разглежда 
молба или въпрос, който засяга конкретно 
тази страна членка.
(и) Изпълнителните директори могат да 
назначават такива комисии, каквито смятат 
за препоръчителни. Не е нужно участието в 
подобни комисии да бъде ограничено един­
ствено до управителите или директорите или 
техните заместници.
Раздел 5. Президент и персонал
(а) Изпълнителните директори избират 
президент, който не може да бъде управи­
тел или изпълнителен директор или техен 
заместник. Президентът е председател на 
изпълнителните директори, но няма право 
на глас освен правото на решаващ глас при 
равно разпределение на гласовете. Той може 
да участва в събранията на управителния 
съвет, но няма право да гласува на подобни 
събрания. Президентът престава да заема 
своя пост в момента, в който изпълнителните 
директори вземат подобно решение.
(б) Президентът е началник на опера­
тивния персонал на банката и е длъжен да 
осъществява в съответствие с указанията 
на изпълнителните директори обичайната 
дейност на банката. Под общия контрол на 
изпълнителните директори той отговаря за 
организацията, назначаването и освобожда­
ването на длъжностните лица и служителите.
(в) Президентът, длъжностните лица и 
служителите на банката при изпълнение на 
своите функции имат задължение единствено 
към банката и към никоя друга институция. 
Всяка страна членка на банката е длъжна да 
се съобразява с международния характер на 
това задължение и да се въздържа от всякак­
ви опити да оказва влияние върху което и 
да било длъжностно лице или служител при 
изпълнението на неговите задължения.
(г) Поради първостепенното значение на 
осигуряването на най-високи стандарти за 
ефективност и техническа компетентност при 
назначаване на служители и персонал пре­
зидентът е длъжен да обърне необходимото 
внимание да се назначават лица от възможно 
най-широка географска база.
Раздел 6. Консултативен съвет
(а) Трябва да има консултативен съвет, 
който се състои от минимум седем лица, 
избрани от управителния съвет, включващи 
представители на банковия, търговския, ин­
дустриалния, трудовия и селскостопанския 
сектор, с възможно най-голямо национално 
представителство. В сферите, в които същест­
вуват специализирани международни органи­
зации, изборът на членовете на консултативния 
съвет, представляващи подобни сфери, трябва 
да бъде съгласуван с тези организации. Кон­
султативният съвет предоставя консултации 
на банката по въпроси на общата политика. 
Съветът заседава веднъж годишно и в други 
случаи по искане на банката.
(б) Съветниците са с двугодишен мандат и 
могат да бъдат преназначавани. Трябва да им 
бъдат плащани разумните разходи, извършени 
от тях от името на банката.